《夜坐》
明代·李时行

良夜何悠悠，北风何飕飕。玄云翳微月，河汉西南流。

揽衣步高翳，顾念远林邱。川涂漫浩浩，岁月忽如遒。

埙篪有遗叹，陟岵多离忧。居人惜婉娈，游子在道周。

岂无相娱乐，沉思未能休。

作者简介：明广州府番禺人，字少偕。嘉靖二十年进士。知嘉兴县，迁南京兵部车驾主事，坐事罢，遍游吴越、齐鲁名山。有《驾部集》。